Az ábra két, egymástól cikcakkban haladó vonallal elválasztott rejtvényt és 22 fekete négyzetet tartalmaz. A meghatározásokat a rájuk adandó válaszok betűszáma szerint csoportosítva adjuk. A feladat: a két rejtvény megfejtése és a közöttük húzódó választóvonal berajzolása.
Tizenhárom betűsek: A szélerősség megítélésére használt, tizenkét fokozatú táblázat – királytól, hűbérúrtól kapott nagyobb földterület – La Fontaine egyik fabulája – a literatúra kedvelője – Ungvári Tamás könnyűzenei kötete – Bajomi Lázár Endre esszéket, tanulmányokat tartalmazó kötete (1971).
Tizenegy betűs: Forró lesz a homloka.
Kilencbetűsek: Öltözék része – hosszadalmas hivatalos eljárás – pontos néven meg nem nevezett személy – szántott talaj egyengetése – az ágy fedezékébe bújó.
Nyolcbetűsek: Varanasi hindu zarándokváros névváltozata – díszes kezdőbetű középkori kéziratokon – német politikus, közgazdász, filozófus (Ferdinand, 1825–1864) – ráncait vesztett (arc) – Jákob és Lea egyik fia, az egyik izraeli törzs névadó ősatyja – titkár, régiesen – öregszik, Ballagi Mór szavával.
Hétbetűsek: A Nemzeti Színház népszerű művésznője (Kornélia, 1826–1906) – bolygó – durván széttapos.
Hatbetűsek: Cukorgyárban diffúziós eljárással előállított folyadék – Európa-bajnok tornász (Zoltán) – Közép-Ázsia hegységeiben honos, vastag szarvú juh – beteggondozás – dél-amerikai ország, lakói nyelvén – irányzó tüzér kukkant bele – Tanzánia új fővárosa – tetőszerkezetet építő – logikai zsákutca – … Stone; Oscar-díjas USA-beli filmrendező.
Ötbetűsek: Karimás fejfedő – roskad a fal – ifjú óriás, az Alóadák egyike a görög mitológiában – gondozott, szép – a szobába kukkant – Chioggia alatt ömlik az Adriai-tengerbe – pimasz, szemtelen – szekérnyi teher – pontyot is kínáló kofa – klasszikus nyelv.
Négybetűsek: Menekül, szedi a lábát – szerzetesrend főnöke – Teréz, becézve – orvos Ibsen Nóra című darabjában – kúp alakú indián sátor – nagy csarnokok fűrészfogas tetője – kis-, kevés, idegen előtagként – erős kelet-indiai pálinka – fék része – szerszámmal a földbe hatol – dán nyelvész (Rasmus Kristian, 1787–1832) – … póc; mocsári halfaj – jól kifent – kerék-, idegen előtagként – kenyér, németül – … Klemperer; legendás német karmester – őserdei kúszónövény – … Sankar; indiai szitárművész – a túlsó partra jut – Giovanni …; 20. századi olasz pedagógus, közoktatás-politikus.
Hárombetűsek: Szerbiai hegység a Drina torkolatvidékétől délre – Kadosa …; 20. századi zeneszerző – becézett Oktávia – ágyból kászálódik – Anthonis van Dashorst …; 16. századi holland festő – így is becézik Áront – egykori francia terrorszervezet – bírósági ügy – asztal, láda rekesze, népiesen – földrengéstől romba dőlt iráni város – Központi Sportiskola, röv. – … et consilio; tettel és tanáccsal – a svéd korona hivatalos nevének rövidítése – … carte; étlap szerint – belga üdülő- és fürdőhely – katonai, röv. – állat lapocka feletti testrésze – Florida, röv. – segít a felelőnek – vízzel tisztít – Ilona egyik becézése.
Kétbetűsek: Az ezüst vegyjele – csak a szélein! – továbbá – a földszintre – príma áruk jelzése – római 55-ös – en passant, röv. – a mangán vegyjele – errefele! – virslidarab! – éneklő szócska – hazafele! – baráti rész! – rangjelző előtag.